Komkommertyd is verby – Vuurslag
Komkommertyd is verby
Vuurslag	Algemeen	 Januarie 4, 2010 1 Minute
Al die vakansiejolyt van die afgelope feesseisoen is nou so te sê op 'n einde. Diegene van julle wat nog 'n ekstra week vakansie kan inpas moet dit baie geniet. Daar is ook diegene van ons vir wie dit weer tyd is om weer terug te keer werk toe met sy gewone daaglikse pligte wat op ons wag. Diegene wat kinders op skool het moet ook sorg dat hulle al hulle skoolbenodigdhede het. Skoolklere en skryfbehoeftes moet aangekoop word en daar moet ook gesorg word dat hulle hare mooi kort gesny word. Ek sien op my almanak die skole begin reeds op 13 Januarie.
Verder begin die radio- en televisiedienste weer met hulle normale programskedules. Die rustige vakansieprogramme is nou op 'n einde. Die nuus gaan nou weer begin spoed optel en die politici gaan weer hulle praatjies begin praat. Asseblief, dames en here, doen tog die moeite om vanjaar meer verantwoordelike uitsprake te maak.
Ek wens julle weereens 'n voorspoedige nuwe jaar toe. Mag dit julle nie te lank vat om weer by die vervelende daaglikse roetine in te skakel nie.